Personal Trust Besigheidsliga skop af | News24
LAST UPDATED: 2018-10-17, 10:49
Personal Trust Besigheidsliga skop af
Tony Ward van BuildIt in Jeffreysbaai wys sy slag met rolbal tydens die Personal Trust Besigheidsliga by die Jeffreysbaai Rolbalklub. Foto:VERSKAF
KOP . . . skipper . . . randsloot . . . walwant . . . swaaikant . . .
Die derde Personal Trust Besigheidsliga skop op 6 Maart by die Jeffreysbaai Rolbalklub af. Sedert die eerste liga in Februarie verlede jaar, het die aantal deelnemende besigheidspanne van 16 na 28 gegroei - en daar is nóg spanne op die waglys.
Nie-rolbalspelers sê elke Dinsdagaand oor ’n tydperk van ses weke mekaar die stryd aan - nie net om as die algehele weneers gekroon te word nie, maar ook vir die prysgeld ter waarde van R10 000.
Benewens dié groot prys, is daar weekliks gelukkige trekkings - almal staan dus ’n kans om ’n prys te wen.
Die finale rondte word afgesluit met ’n gesellige braai en prysuitdeling waartydens elke span ’n prys kry.
Besighede wat nog nie betrokke is nie, is welkom om te kom inloer en dalk deel te word van toekomstige besigheidsligas.
“Met die besigheidsliga toon die Jeffreysbaai Rolbalklub hul waardering aan al die leweransiers op die dorp wat altyd goeie diens en borgskappe aan die klub bied,” sê Petro Toerien van die Jeffreysbaai Rolbalklub. “Verder vesterk ons die wedersydse band tussen die klub en plaaslike besighede.”